jkorsvik/nowiki_second_scrape_merged huggingface dataset:
Rachmawati Sukarnoputri

Rachmawati Sukarnoputri (født 27. september 1950 i Jakarta, død 3. juli 2021 samme sted) var en indonesisk politiker. Hun var datter av president Sukarno og søster av president Megawati Sukarnoputri.


== Liv og virke ==
Hun var datter av Sukarno og hans tredje hustru Fatmawati. Da hun var tre år gammel, forlot moren Sukarno i protest mot hans planer om å ta seg flere hustruer. Rachmawari ble for det meste oppdradd av en fostermor fra Surakarta. Hennes første skolegang var i Cikini, og hun fortsatte på St. Ursula Catholic School, en pikeskole rett ved katedralen i Jakarta.
Hun påbegynte et studium i juss ved Indonesia-universitetet i 1969, men fullførte ikke. Hun grunnla Universitas Bung Karno og gikk inn i politikken. Hun var medlem av presidentens konsultative råd, og president for Sukarno Education Foundation. Hun ledet partiet Nasdems konsultative råd til 2011.
Sukarnoputri døde den 3. juli 2021, av komplikasjoner forårsaket av covid-19. Hun ble begravd etter covid-protokoll på Karet Bivak-gravliunden.


== Referanser ==
Litisk flak

Et litisk flak er en benevnelse i arkeologien, på en steinflis som tilvirkes av menneskehand. Enten kan man slå avslag i den hensikt å anvende selve avslaget som redskap, eller så oppstår de som avfal ved eksempelvis tilvirkning av økser. Avslag skilles fra en litisk kjerne. Avslag ble fremstilt først og fremst i steinalderen.
Tomasz Zagórski

Tomasz Marian Zagórski (født 1963 i Poznan i Polen, død 9. mai 2021) var en polsk operasanger som sang tenor. Han opptrådte særlig i Polen og i Tyskland, og var sangprofessor ved Ignacy-Jan-Paderewski musikkakademi i Poznan.


== Liv og virke ==
Etter sangstudium hos Stanisław Romanski hadde han fra 1985 et engasjement ved Teatr Wielki «Stanisław Moniuszko» i Poznan og 1995–1997 ved Opera Nova i Bydgoszcz.Fra 2009 var Zagórski lærer for tyske vokaltekster ved Musikkakademiet i Poznan, fra 2011 ledet han som professor sin egen solosangklasse.
Som solosanger opptrådte han blant annet med Verdis rekviem i Halle, i desember 2014 med Beethovens 9. symfoni under dirigenten Kevin John Edusei i München.I 2020 gjorde den polske president Andrzej Duda han til professor.Zagórski døde 58 år gammel den 9. mai 2021 av covid-19.


== Repertoar – opera ==


== Innspillinger ==
I 2015 kom den tyske førsteoppførelse av Johann Simon Mayrs opera Fedra ved Staatstheater Braunschweig på merket Naxos på CD, med Capucine Chiaudani og Tomasz Zagórski som Theseus i hovedrollene


== Referanser ==


== Eksterne lenker ==
Tomasz Zagórski hos Operabase
Andreas Erlandsen (prest)

Andreas Erlandsen (1802–1860) var en norsk prest og personalhistoriker. Han er kjent for sine biografiske verk om geistligheten i Trondhjems og Tromsø stift (1844–1855 og 1857).


== Liv ==
Han var sønn av stiftsoverrettsprokurator og bankdirektør Ole Iversen (død 1823) og Charlotte Klitzing (1785–1862). Som ung ble han oppdratt av sin mors pleiefar, kjøpmann Andreas Erlandsen i Trondheim. Etter ham tok han etternavnet Erlandsen. Han ble student fra Trondheim katedralskole i 1823 og teologisk kandidat i 1826. Samme år ble han utnevnt til residerende kapellan i Stod. Fra 1829 var han sogneprest i Åfjord og fra 1837 til sin død i Sparbu. Fra 1856 var han også prost i Nordre Innherad.


== Virke ==
Erlandsen utga to samlinger med biografiske opplysninger om geistligheten (biskoper og prester) i Trondhjems og Tromsø stift (Møre og Romsdal, Trøndelag og Nord-Norge). De første heftene i verket om geistligheten i Trondhjems stift utkom hos Guldberg & Dzwonkowski under tittelen Biographiske Efterretninger om den Nordenfjelske Geistlighed fra 1844. De to første heftene ble revidert og besørget i trykken 1844–1846 av personalhistorikeren Bernt Moe, mens Nicolay Nicolaysen og Dominicus Nagel Bech sto for utgivelsen av det tredje heftet (1851). Det fjerde heftet i verket utga Erlandsen selv i 1855, da han endret tittelen til Biographiske Efterretninger om Geistligheden i Throndhjems Stift. Erlandsen hadde innbudt til å subskribere på verket i 1837. Bare ca. 50 subskribenter meldte seg, og ingen forlegger var villig til å utgi verket. Det kunne likevel realiseres etter at Det Kongelige Norske Videnskabers Selskab hadde bevilget 150 spesiedaler til utgivelsen.Verket om Tromsø stift ble utgitt hos Chr. Tønsbergs forlag som Biographiske Efterretninger om Geistligheden i Tromsø Stift i 1857. Et register til begge disse skriftene ble utarbeidet av Evald Rygh og utkom i 1860.
Blant Erlandsens kilder var et manuskript om den nordenfjelske geistligheten begynt av prost Tønder på Sunnmøre ca. 1780, og fortsatt av prost Bull i Tingvoll fra 1790 til 1830. Erlandsen fikk manuskriptet utlånt og forsøkte å fullstendiggjøre opplysningene om prestene i stiftet så langt mulig. Gjennom biskop Peder Olivarius Bugge fikk han også tilgang til ordinasjonsprotokollene i bispedømmets arkiv.
I Det Kongelige Norske Videnskabers Selskabs skrifter utga han biografiske opplysninger om lærerne og rektorene ved Trondheim katedralskole og Seminarium lapponicum, som også ble utgitt som særtrykk (1859).


== Utmerkelser ==
Erlandsen var medlem av Det Kongelige Norske Videnskabers Selskab fra 1841.


== Referanser ==


== Litteratur ==
Halvorsen, J.B. (1888). Norsk Forfatter-Lexikon 1814-1880. Den Norske Forlagsforening. s. 234–235.
Fredrikstad prestegjeld

Fredrikstad prestegjeld var et prestegjeld tilhørende Fredrikstad domprosti i Borg bispedømme i Den norske kirke. Det omfattet byen Fredrikstad og Glemmen i Østfold fylke, og hovedkirken var Fredrikstad kirke.


== Historikk ==
Byen Fredrikstad ble grunnlagt i 1567, etter at Sarpsborg nok en gang var herjet og brent av svenskene tidligere samme år. Sarpsborg ble følgelig nedlagt og byens borgere fikk kongelig tillatelse av Fredrik II til å anlegge en ny by lenger vest, ved munningen av Glomma. Den nye byen fikk navnet Fredrikstad etter kongen, og kirkegodset ble i 1575 overdratt den nye kirken i Fredrikstad.
Det opprinnelige Fredrikstad prestegjeld ble utskilt fra Borge prestegjeld samtidig med grunnleggelsen i 1567, og omfattet det som nå er Gamlebyen, samt bymarkene mellom Glommas østre bredd og fjorden i syd. Som en følge av byens vekst, ble Glemminge sogn på Glommas vestre (nordre) bredd, overført fra Tune prestegjeld til Fredrikstad prestegjeld i 1685. I 1867 ble de bynære områdene i Forstaden overført fra Glemmen til Fredrikstad by.
Tidligere skrivemåter var Salsborg (1568), Friderichstad (1769), Frederichstad (1801), Frederik(s)stad (til 1865).


=== Nyere tid ===
Iflg. kgl. res. 14.10.1882 ble Fredrikstad prestegjeld avviklet og delt i tre fra 01.01.1883:
Østre Fredrikstad
Vestre Fredrikstad
Glemmen prestegjeld


== Referanser ==
Demeton-S-metyl

Demeton-S-metyl er virkestoffet i det som i en del år blitt solgt som plantevernmidlet Metasystox. Metasystox var da i fareklasse A, og det inneholdt 250 g demeton-S-metyl per liter Metasystox.


== Giftighet og virkning ==
Demeton-S-metyl er en gift som har en virkning på nervesystemet. Denne giften hindrer enzymet acetylkolinesterase i synapsene. Noe som tilsvarer virkningen nervegass har, men demeton-S-metyl er ikke så giftig. Men motgiften er den samme, som er atropin, og har en ganske god virkning.
Det blitt utført en del dyreforsøk, på hvor akutt giftig demeton-S-metyl er. Demeton-S-metyl har en LD50 som er målt til 30 mg/kg kroppsvekt når det er inntatt oralt hos rotter. Mens den samme målemetoden viser 110 mg/kg kroppsvekt hos marsvin.


=== Demeton-S-metyls giftighet sammenlignet med andre stoffer og annet giftig ===
Det blir noen feilkilder her, da dataene kommer fra dyreforsøk med forskjellige dyrearter. Så en kan ikke sette et erlikhetstegn, selv om resultatet er det samme mg/kg kroppsvekt hos rotte, mus, marssvin, frosk og menneske. Men disse dataene vil allikevel gi en pekepinn.

Demeton-S-metyl har en LD50 på 30 mg/kg kroppsvekt rotte p.o. og 110 mg/kg kroppsvekt marsvin p.o.
Metasystox har en LD50 på 120 mg/kg rotte p.o. og 440 mg/kg kroppsvekt marsvin p.o.
Polyporinsyre har en LD50 på 80 mg/kg kroppsvekt i.p. (injisert i bukhinna) mus. Polyporinsyre er et stoff i kanelkjuke og dets fargestoff, som er ettertraktet til garnfarging.
Filikinsyre har drept en frosk i dosen 40 mg/kg kroppsvekt. Filikinsyre er ett av stoffene i bregnen ormetelg.
Albaspidin har en LD50 27,7 mg/kg kroppsvekt i.v. hos mus. Dette er det andre virkestoffet i bregnen ormetelg.
Tussilagon har en LD50 28,9 mg/kg kroppsvekt i.v. hos mus. Dette er det ene av giftstoffene i hestehov


== Tidligere bruk ==
Demeton-S-metyl, eller Metasystox om du vil, ble brukt som et insektmiddel eller også kalt insekticid.Blandingsforhold var 100 ml på 100 l vann eller i et forhold på 1/1000. Eller 50–60 ml/daa på eng, korn. Behandlingsfristen var på 28 dager, men den kunne forkortes til 14 dager ved 1/10 av vanlig konsentrasjon, og 7 dager ved 1/30 av vanlig konsentrasjon.  Det ble brukt på diverse åkervekster, frukttrær og prydplanter mot bladminerfluer, havrebladlus, bladlus, bladmidder, eplebladgallelus, epleveps, plommeveps, solbærbladmidd, bringebærbladmidd, skjoldlus, ullus, fruktremidd, brunmidd, bartrespinnmidd,  og andre lignende skadeinsekter og skadedyr.


== Referanser ==
1939 på Filippinene

Begivenheter i året 1939 på Filippinene.


== Statsledere ==
 Filippinene
Guvernør –
Paul V. McNutt, USAs høykommisær for Filippinene (1937–1939)
Francis Bowes Sayre Sr., USAs høykommisær for Filippinene (1939–1942)
President – Manuel L. Quezón, Det filippinske samveldets president (1935–1941)


== Hendelser ==


== Dødsfall ==

		


== Referanser ==
Eduardo Menacho

Eduardo Menacho (født 25. november 1999 i Zaragoza) er en spansk friidrettsutøver og terrengløper som representerer klubben Alcampo-Scorpio71. 
Han ble spansk mester på 10.000 meter og U23-europamester på 10.000 meter i 2021. 
Ved siden av friidretten har han også konkurrert i terrengløp, og ble spansk U23-mester på terrengløp i 2021.


== Idrettskarriere ==


=== 2015 ===
Menacho kom på andreplass på 2000 meter hinder under det spanske U18-mesterskapet i friidrett i 2015. Han deltok også på 2000 meter hinder under Ungdoms-VM i friidrett 2015, men nådde ikke finalen der. Under Sommer-EYOF 2015 (European Youth Olympic Festival) kom han på fjerdeplass på 2000 meter hinder.


=== 2016 - 2017 ===
Under det spanske U18-mesterskapet i friidrett i 2016 kom han på fjerdeplass på 2000 meter hinder. I 2017 kom han på niendeplass på 3000 meter hinder under det spanske juniormesterskapet i friidrett.


=== 2018 ===
Under det spanske juniormesterskapet innendørs i 2018 kom Menacho på sjuendeplass på 3000 meter. Han kom på andreplass på 5000 meter under det spanske juniormesterskapet i juni, og ble tatt ut til å delta i U20-VM i friidrett 2018, der han kom på 15.-plass på 10.000 meter. Han deltok i Valencia halvmaraton i oktober, og kom der på 55.-plass.


=== 2019 ===
Han kom på niendeplass på 3000 meter under det spanske U23-mesterskapet i friidrett innendørs 2019. Under det spanske U23-mesterskapet i friidrett utendørs kom han på tiendeplass på 3000 meter hinder. Han løp Valencia halvmaraton i oktober, og kom denne gangen på 63.-plass.


=== 2020 ===
Den 15. februar 2020 vant Menacho 3000 meter under det spanske U23-mesterskapet i friidrett innendørs. Under det spanske U23-mesterskapet utendørs kom han på tredjeplass på 5000 meter og sjetteplass på 3000 meter hinder.


=== 2021 ===
Han forsvarte gullet sitt fra 2020, da han på nytt vant 3000 meter under det spanske U23-mesterskapet i friidrett innendørs i 2021. Utendørs deltok han i Spansk mesterskap på 10 000 meter 2021 i Torrevieja i april, og vant dette mesterskapet med tiden 29:20,82, som var ny personlig rekord. Han deltok i spansk U23-mesterskap i friidrett, og kom der på sjetteplass på 5000 meter og sjuendeplass på 3000 meter hinder. 
Den 8. juli vant han 10.000 meter under U23-EM i friidrett 2021, med ny personlig rekord på 29:14,92.


== Referanser ==


== Eksterne lenker ==
(en) Eduardo Menacho – World Athletics
Norgesmesterskapet i skifeltskyting

Norgesmesterskapet i skifeltskyting har blitt arrangert i regi av Det frivillige Skyttervesen siden 1958.


== Vinnere ==


== Se også ==
Nordisk skifeltskyting
Norgesmesterskapet i skogsløp med skyting
Norgesmesterskapet i skiskyting


== Kilder ==
Det frivillige Skyttervesen: Skytterboka 2021, side V6-4 og V6-5. Arkivert 7. juli 2021 hos Wayback Machine.
Norgesmesterskapet i skogsløp med skyting

Norgesmesterskapet i skogsløp med skyting har blitt arrangert i regi av Det frivillige Skyttervesen siden 1993.
Skogsløp med skyting kan sies å være sommerutgaven av skifeltskyting.


== Vinnere ==


== Se også ==
Norgesmesterskapet i skifeltskyting
Norgesmesterskapet i skiskyting


== Kilder ==
Det frivillige Skyttervesen: Skytterboka 2021, side V6-5 og V6-6. Arkivert 7. juli 2021 hos Wayback Machine.
Petersætra og Trestikledalen naturreservat

Petersætra og Trestikledalen naturreservat er et naturreservat på grensa mellom Drammen og Holmestrand kommune. Grunnen i området består av grovkornet granitt med bart fjell, torv og myr. Vegetasjonen i området består i hovedsak av granskog, furuskog og barblandingsskog. Reservatet utgjør til sammen 3392 dekar fordelt på to områder. Området er kupert med skogkledde topper opp mot 323 M.o.h Reservatet ble opprettet i 2020.


== Verneformål ==
Formålet med naturreservatet er å bevare et område med en bestemt type natur i form av eldre barskog og barblandingsskog med naturlig forekommende arter, naturtyper og økologiske prosesser. Området har forekomster av truede og sjeldne arter, og har særlig betydning for biologisk mangfold. Artsmangfoldet i reservatet er begrenset, men det befinner seg 9 rødlistarter i området.


== Bestemmelser for naturreservatet ==
Vegetasjonen, inkludert døde busker og trær er fredet.
Det er forbudt å fjerne planter og sopp inkludert lav.
Planting eller såing av trær og annen vegetasjon er forbudt.
Dyrelivet, reirplasser og hiområder er fredet og utsetting av dyr er forbudt.
Endringer av naturmiljøet er forbudt.
Forsøpling er forbudt.
Bruk av naturreservatet til større arrangementer er forbudt.


== Rødlistearter i Petersætra og Trestikledalen naturreservat ==
Arter på Norsk rødliste for arter:


=== Tre ===
Barlind


=== Sopp ===
Eggegul er en soppart i rekken stilksporesopper.
Kjuke
Svartsonekjuke er en soppart i rekken stilksporesopper.
Drueskinn er en soppart i rekken stilksporesopper.
Duftskinn er en soppart i rekken stilksporesopper.
Stor Ospeildkjuke er en soppart i rekken stilksporesopper.


=== Fugler ===
Dvergspett
Tretåspett


== Referanser ==
Tone Frost Bathen

Tone Frost Bathen (født 1970) er professor på Fakultet for medisin og helsevitenskap ved NTNU. Bathen er kreftforsker og leder forskningsgruppen MR Cancer ved NTNUs Institutt for sirkulasjon og bildediagnostikk. Gruppen forsker på medisinske avbildningsmetoder (MR), for å kunne finne bedre metoder for å oppdage, karakterisere og behandle kreftsykdom. I forskningen brukes også kreftprøver fra pasienter og kreftmodeller, for å få bedre forståelse av biologien til kreft og mekanismer for hvordan sykdommen utvikles og reaksjon på behandling. Forskningen har hovedvekt på brystkreft og prostatakreft, i tillegg er gruppen involvert i andre studier knyttet til hjerte-karsykdom, svangerskapsforgiftning og utprøving av nye kontrastmidler. Bathen og forskergruppen ble i 2019 tildelt midler fra Trond Mohn stiftelse og Tromsø forskningsstiftelse (begge er basert på donasjoner fra Trond Mohn) i det nasjonale forskningsprosjektet «Kystsamarbeidet 180N». Samarbeidet skal forske på hvordan behandling av ulike kreftsykdommer og nevrologiske lidelser kan bli mer treffsikker og skånsom for pasientene, og omfatter universitetene og universitetssykehusene i Tromsø, Trondheim og Bergen.Bathen har jobbet som kreftforsker siden 2006 og ble i 2013 ansatt som professor i MR teknologi. Hun har utdanning innen biokjemi og medisinsk teknologi fra NTNU.


== Publikasjoner ==
(no) Publikasjoner av Tone Frost Bathen i forskningsdokumentasjonssystemet CRIStin
(no) Publikasjoner av Tone Frost Bathen i BIBSYS


== Referanser ==
Florian Le Pallec

Florian Le Pallec (født 31. mai 1999) er en fransk friidrettsutøver og terrengløper som representerer klubben AP de L'Orient. 
Han fikk sølv på 10.000 meter under U23-EM i friidrett 2021. 


== Idrettskarriere ==


=== 2018 - 2020 ===
Le Pallec kom på andreplass på 5000 meter under det franske U20-mesterskapet i friidrett i 2018. Året etter fikk han sølv på 5000 meter under det franske U23-mesterskapet i friidrett 2019.


=== 2021 ===
Den 8. juli fikk han sølv på 10.000 meter under U23-EM i friidrett 2021, bak Eduardo Menacho fra Spania.


== Referanser ==


== Eksterne lenker ==
(en) Florian Le Pallec – World Athletics
Valentin Gondouin

Valentin Gondouin (født 4. mars 1999) er en fransk friidrettsutøver, som konkurrerer i mellomdistanse- og langdistanseløp. 
Han fikk bronse på 10.000 meter under U23-EM i friidrett 2021. 


== Idrettskarriere ==


=== 2020 ===
Gondouin deltok på det franske mesterskapet på 10.000 meter i 2020, og kom der på 17.-plass. Under Fransk mesterskap i friidrett 2020 kom han på 14.-plass på 5000 meter.


=== 2021 ===
Han deltok i Fransk mesterskap i friidrett innendørs 2021, og kom der på niendeplass på 3000 meter. Utendørs deltok han i IFAM-stevnet i Belgia, og kom der på niendeplass på 5000 meter. Under Fransk mesterskap i friidrett 2021 kom han på sjuendeplass på 5000 meter.Den 8. juli fikk han bronse på 10.000 meter under U23-EM i friidrett 2021, bak Eduardo Menacho fra Spania og Florian Le Pallec fra Frankrike.


== Referanser ==


== Eksterne lenker ==
(en) Valentin Gondouin – World Athletics 
(fr) Valentin Gondouin – Fédération française d athlétisme
Chandrashekhar Agashe

Chandrashekhar Agashe (Marathi: चंद्रशेखर आगाशे; IAST: Candraśekhara Āgāśe; 14. februar 1888 - 9. juni 1956) var en indisk forretningsmagnat og advokat, best husket som grunnleggeren av Brihan Maharashtra Sugar Syndicate Ltd . Han fungerte som administrerende direktør i selskapet fra starten i 1934 til sin død i 1956.


== Referanser ==


== Eksterne lenker ==
(en) Chandrashekhar Agashe – kategori av bilder, video eller lyd på Commons
U23-EM i friidrett 2021 – Kulestøt menn

Kulestøt for menn under U23-EM i friidrett 2021 ble arrangert på Kadriorg stadion i Tallinn i Estland den 8. juli 2021, med en kvalifiseringsrunde og en finalerunde.


== Rekorder ==
Før konkurransen var rekordene som følger:


== Resultater ==


=== Kvalifisering ===
Kvalifiseringskrav: Direkte kvalifiseringskrav er 19,00 meter (Q), men de 12 beste resultatene (q) kvalifiseres til finalerunden.


=== Finale ===
Resultater:


== Referanser ==


== Eksterne lenker ==
Daily Schedule - European U23 Championships
Granularitet

Granularititet, også omtalt som kornete struktur, er en tilstand i granulært materiale som refererer til den grad hvor et materiale er sammensatt av distinkte deler. Det kan både referere til i hvilken grad en større enhet er delt inn i mindre deler, eller i hvilken grad grupper med mindre enheter har slått seg sammen for å bli større enheter.
Balkrishna Gogte

Balkrishna «Raosaheb» Gogte (født 16. september 1916, død 26. februar 2000) var en indisk forretningsmann og filantrop. Han grunnla selskapet Gogte Minerals. Han var grunnleggeren av Gogte Institute of Technology og Gogte College of Commerce i Belgaum.


== Bibliografi ==
Kamath, M. V (1991). The Makings of a millionaire: a tribute to a living legend, Raosaheb B.M. Gogte, industrialist, philanthropist & educationist (engelsk). Jaico Pub. House. 
Barve, Dattātraya Keśava (1982). Sāgaramegha: Rāvasāheba Bāḷakr̥shṇa Mahādeva Gogaṭe yāñca bhautika āṇi ālmika āvishakāra (marathi). Bombay Book Ḍepot : Sahāyyaka vitaraka Dilīparāja Prakāśana.
Denzil Stephens

Denzil Stephens (født 2. september 1929) er en britisk dirigent. I 1980 ledet han Cory Band til seier i europamesterskapet for brassband


== Referanser ==
Suvarna Sahakari Bank

Suvarna Sahakari Bank var en privat indisk kooperativbank startet av Dnyaneshwar Agashe i 1969. Banken er mest kjent som den sentrale virksomheten som var involvert i en påstått svindelsak mellom 2006 og 2008. Bankens kolaps som en del av en politisk skandale er mye sitert i dag i den indiske banksektoren.


== Referanser ==
Guido Schmidt

Guido Schmidt (født 15. januar 1901 i Bludenz i Vorarlberg i Østerrike-Ungarn, død 5. desember 1957 i Wien) var en østerriksk diplomat og politiker.


== Liv og virke ==


=== Bakgrunn ===
Etter abitur ved Stella Matutina i Feldkirch (der ble han kjent med sen senere forbundskansler Kurt Schuschnigg) begynte å studere juss og statsvitenskap ved Universitetet i Wien. Videre studiesteder var universitetene i Berlin og Bologna. I 1924 tok han den juridiske doktorgrad i Wien. 


=== Offentlig tjeneste ===
I 1925 inntrådte han i det østerrikske diplomati, og i 1927 ble han av forbundskansler Ignaz Seipel hentet inn til forbundspresident Wilhelm Miklas' kanselli. Ett år etter ble han utnevnt til kabinettsvisedirektør. Den 14. september 1931 giftet han seg med Maria Chiari; de fikk tre barn, blant dem Guido Schmidt-Chiari.
Schmidt var medlem av Christlichsoziale Partei, og ble i 1933 medlem av Vaterländische Front (Fedrelandsfronten) under forbundskansler Engelbert Dollfuss. 


=== Politiker ===
Etter at Juliabkommen kom i stand 11. juni 1936, og som Schmidt hadde vært sentral for å utarbeide, ble han under Kurt Schuschnigg gjort til statssekretær i utenriksdepartementet. Ved siden av Edmund Glaise von Horstenau var Schmidt en av to av nasjonalsosialistenes kontaktmenn i den østerrikske regjering.Den 12. februar 1938 ble han i sammenheng med Berchtesgaden-overenskomsten, da Adolf Hitler påtvang Kurt Schuschnigg en rekke konsesjoner, gjort til forbundsminister for utenrikssaker. Men kort tid etter, ved Anschluss, ble han avsatt av Arthur Seyß-Inquart den 11. mars 1938. Hermann Göring utnevnte snart sin personlige venn Schmidt den 1. juli 1938 til direktør for Hermann-Göring-Werke i Linz. 


=== Etterkrigstiden ===
Åtte måneder etter den annen verdenskrigs avslutning i Europa, i desember 1945, ble Schmidt arrestert og anklaget for høyforræderi. Den 12. juni 1947 endte rettssaken for Volksgericht i Wien med frifinnelse. Men ettersom rettens kjennelse ikke hadde gått fullt så langt som helt å avkrefte mistankene om høyforræderi, ble han ikke tilkjent noen erstatning.I 1950 offentliggjorde British Element i Baden-Baden dokumenter som styrket mistanken om at Schmidt i begynnelsen av 1938 hadde arbeidet for å få avsatt sjefen for den østerrikske generalstab, Alfred Jansa, noe som sannsynligvis ville ha forhindret et østerriksk militært forsvar mot Anschluss. Men dette førte ikke til noen gjenopptagelse av saken mot ham.I midten av 1950-årene ble han generaldirektør for de østerriksk-amerikanske gummiverkene Semperit AG.
Den 5. desember 1957 døde Schmidt i Wien.


== Referanser ==


== Litteratur ==
(de) Jürgen Nautz: «Schmidt, Guido.» I Neue Deutsche Biographie (NDB). Bind 23, Duncker & Humblot, Berlin 2007, ISBN 978-3-428-11204-3, s. 190 (digitalisering).
Oesterreichs Papen, Der Spiegel 25/1947 (zum Schmidt-Prozess)
Der Hochverratsprozess gegen Dr. Guido Schmidt vor dem Wiener Volksgericht - Die gerichtlichen Protokolle mit den Zeugenaussagen, unveröffentlichten Dokumenten, sämtlichen Geheimbriefen und Geheimakten. Verlag der Österreichischen Staatsdruckerei, Wien 1947


== Eksterne lenker ==
Kurzbiografie Vorarlberg Chronik
Flattier-motor

En flattier-motor eller flat-10-er er en 10-sylindret stempelmotor med 5 sylindre på hver side av en sentral veivaksel. Flatmotoren kan enten være en boksermotor eller flat (180 graders) V-motor.
Ingen flate 10-ermotorer har nådd serieproduksjon.


== Historie ==
I begynnelsen av 1960-årene bygde Chevrolet flere prototyper på flate 10-ere som en del av Modular Engines-programmet hvor målet var å erstatte flat-6-eren Chevrolet Turbo-Air 6, men programmet ble avbrutt. Under programmet ble det undersøkt konfigurasjoner fra 2 til 12 sylindre, og versjonen med 10 sylindre ble kjent som P-10 ("pannekakemotoren"). Programmet var opprinnelig sentrert rundt 1964 Chevrolet Covair (som hadde bakmontert motor og fremhjulsdrift), men flat-10-eren ble også montert på en eksperimentell 1962 Chevrolet Impala (med frontmontert motor og drivlinje konvertert til fremhjulsdrift).


== Se også ==
V10-motor


== Referanser ==